pythainlp/thai-wiki-dataset-v3 huggingface dataset:
ชู ฮย็อน-ย็อง

ชู ฮย็อน-ย็อง (; เกิด 14 มกราคม ค.ศ. 1996) เป็นนักแสดงชาวเกาหลีใต้ ซึ่งเป็นที่รู้จักจากการเป็นนักแสดงหลักของรายการโทรทัศน์ประเภท สุขนาฏกรรม-ปกิณกะบันเทิง (comedy-variety show) แซเทอร์เดย์ไนต์ไลฟ์ โคเรีย รีบูต (Saturday Night Live Korea Reboot; ค.ศ. 2021–2022) และเป็นที่รู้จักจากบทบาท ดง กือ-รามี ใน อูยองอู ทนายอัจฉริยะ (Extraordinary Attorney Woo; ค.ศ. 2022)
== ผลงานการแสดง ==
=== ภาพยนตร์ ===
=== ละครชุดที่ออกอากาศทางโทรทัศน์ ===
=== ละครชุดออนไลน์ ===
=== รายการโทรทัศน์ออนไลน์ ===
== รางวัล และการเสนอชื่อเข้าชิง ==
== อ้างอิง ==
== แหล่งข้อมูลอื่น ==
นักแสดงหญิงชาวเกาหลีใต้ในศตวรรษที่ 21
นักแสดงละครโทรทัศน์หญิงชาวเกาหลีใต้
นักแสดงภาพยนตร์หญิงชาวเกาหลีใต้
ปรัตยังคิรา

ปรัตยังคิรา (प्रत्यङ्गिरा, ) คำไวพจน์เรียกอีกนามว่า อาถรรพณะ ภัทรกาลี, นรสิงหิ, สิงหมุกขี และ นิกุมภา เป็นเจ้าแม่ในศาสนาฮินดูที่เกี่ยวข้องอย่างยิ่งกับนิกายศักติ พระนางถูกกล่าวถึงในฐานะพลังเป็นพละกำลังอำนาจและชายาของพระนรสิงห์ ตามคัมภีร์ตรีปุระรักษยะ พระนางคือพละกำลังอำนาจและเป็นภาคโกรธดุร้ายของพระแม่ตริปุรสุนทรี สำหรับในพระเวท, นางคือภาคหนึ่งของอาถรรพณะ ภัทรกาลี, เทวีแห่งอาถรรพ์เวท และ เวทมนตร์กลพระคาถาทั้งหลายพระนางเป็นหนึ่งในกลุ่มคณะเทวีสัปตมาตฤกาเทพมารดร
== ในมหากาพย์ฮินดู ==
เจ้าแม่ปรัตยังคิรา มีบทบาทสำคัญอย่างยิ่งอันถูกกล่าวถึงในมหากาพย์ฮินดูรามายณะ อินทรชิต ซึ่งประกอบพิธี "นิกุมภิลายัญ" (พิธีการสักการะบูชาบวงสรวงสังเวยพลีกรรมอุทิศถวายแด่ จ้าวแม่นิกุมภิลา, อันเป็นคำไวพจน์เรียกอีกนามของเจ้าแม่ปรัทยังกีร่า) ในขณะที่พระรามและทหารยุทธโยธาของพระองค์กำลังทำการรบรณรงค์สงครามอยู่ในสนามรบนครลังกา หนุมานได้มาทำลายพิธีกรรมนี้ของอินทรชิต,ด้วยเหตุที่ว่าหากอินทรชิตประกอบพิธีสำเร็จครบถ้วนตามตำราขนบประเพณีจะกลายเป็นอมตะและไม่มีผู้ใดหยุดยั้งเขาไว้ได้ และโดยทั่วไปพระนางถือว่าเป็นกุลเทวดา (เทพบรรพชน) ผู้รักษาตระกูลของทศกัณฐ์และนครลงกา
ส่วนในรามเกียรติ์และโขนของไทยและเรียมเกร์ละโคนโขลของกัมพูชาปรากฏนามของพระนางในนามของ กุมภนิยาอันเป็นพิธีกรรมบูชายัญของอินทรชิตแต่ไม่ปรากฏบทบาทของพระนางในรามเกียรติ์และโขนของไทยและเรียมเกร์ละโคนโขลของกัมพูชาเช่นรามายณะต้นฉบับ แต่ยกบทบาทของเทพเจ้าฮินดูที่อินทรชิตทำพิธีการสักการะบูชาบูชายัญครั้งให้แก่ท้าวมหาพรหมธาดาอันเป็นมเหศักดิ์เทวราชแทน
== ดูเพิ่ม ==
มาตฤกา
นวทุรคา
มหาวิทยา
== อ้างอิง ==
== แหล่งข้อมูลอื่น ==
เทวีในศาสนาฮินดู
มังกรกินผัก อายุ 5,000 ปี จู่ ๆ ก็กลายเป็นมังกรไม่ดีไปซะอย่างนั้น

มังกรกินผัก อายุ 5,000 ปี จู่ ๆ ก็กลายเป็นมังกรไม่ดีไปซะอย่างนั้น หรือ อสูรกินพืช ใครหาว่าข้าคือวายร้าย  เป็นซีรีส์ไลต์โนเวลญี่ปุ่น เขียนโดยไคเซ เอโนโมโตะ และวาดภาพประกอยโดยชูงาโอะ เผยแพร่ออนไลน์ระหว่างเดือนมิถุนายน พ.ศ. 2560 ถึงเดิอนมิถุนายน พ.ศ. 2563 ทางเว็บไซต์นิยายออนไลน์โดยผู้ใช้โชเซ็ตสึกะ นิ นาโร ภายหลังได้รับลิขสิทธิ์ตีพิมพ์โดยสำนักพิมพ์คาโดกาวะโชเต็ง ตีพิมพ์เป็นหนังสือไลต์โนเวลในเครือคาโดกาวะสนีกเกอร์บุงโกะทั้งหมด 3 เล่มตั้งแต่เดือนกุมภาพันธ์ พ.ศ. 2561 ถึงเดือนตุลาคม พ.ศ. 2562 มังงะดัดแปลงวาดภาพโดยโคอจิ มูโระ ตีพิมพ์ในนิตรสารกังกังโจกเกอร์รายเดือน นิตยสารมังงะแนวโชเน็งของบริษัทสแควร์เอนิกซ์ตั้งแต่เดือนมกราคม พ.ศ. 2561 ถึงเดือนพฤศจิกายน พ.ศ. 2562 รวมรวมเป็นหนังสือมังงะรวมเล่ม (ทังโกบง) ทั้งหมด 5 เล่ม ซีรีส์ออริจินัลเน็ตแอนิเมชัน (โอเอ็นเอ) ญี่ปุ่น-จีนดัดแปลงสร้างโดย Studio LAN ฉาย ตั้งแต่เดือนกรกฎาคมถึงตุลาคม พ.ศ. 2565 ทางปีลีปีลี
== ตัวละคร ==
== รูปแบบต่าง ๆ ==
=== ไลต์โนเวล ===
ซีรีส์ไลต์โนเวลเขียนโดยไคเซ เอโนโมโตะ เผยแพร่ออนไลน์ระหว่างเดือนมิถุนายน พ.ศ. 2560 ถึงเดิอนมิถุนายน พ.ศ. 2563 ทางเว็บไซต์นิยายออนไลน์โดยผู้ใช้โชเซ็ตสึกะ นิ นาโร ภายหลังได้รับลิขสิทธิ์ตีพิมพ์โดยสำนักพิมพ์คาโดกาวะโชเต็ง ตีพิมพ์เป็นหนังสือไลต์โนเวลในเครือคาโดกาวะสนีกเกอร์บุงโกะทั้งหมด 3 เล่มตั้งแต่วันที่ 1 กุมภาพันธ์ พ.ศ. 2561 ถึง 1 ตุลาคม พ.ศ. 2562 วาดภาพประกอบโดยชูงาโอะ
=== มังงะ ===
มังงะดัดแปลงวาดภาพโดยโคอิจิ มูโระ ตีพิมพ์ในนิตรสารกังกังโจกเกอร์รายเดือน นิตยสารมังงะแนวโชเน็งของบริษัทสแควร์เอนิกซ์ตั้งแต่วันที่ 22 มกราคม พ.ศ. 2561 ถึง 22 พฤศจิกายน พ.ศ. 2562 รวมรวมเป็นหนังสือมังงะรวมเล่ม (ทังโกบง) ทั้งหมด 5 เล่ม
=== อนิเมะ ===
ในวันที่ 21 พฤศจิกายน พ.ศ. 2564 ได้มีการประกาศสร้างซีรีส์ออริจินัลเน็ตแอนิเมชัน (โอเอ็นเอ) ญี่ปุ่น-จีนดัดแปลง อำนวยการผลิตโดยปีลีปีลี และสร้างแอนิเมชันโดย Studio LAN กำกับโดยหลิว ซือเหวิน รูปแบบเสียงพากย์ภาษาจีนฉายทางปีลีปีลีตั้งแต่วันที่ 30 กรกฎาคม ถึง 8 ตุลาคม พ.ศ. 2565 ส่วนรูปแบบเสียงพากย์ภาษาญี่ปุ่นเริ่มออกอากาศทางโทรทัศน์ในวันที่ 6 มกราคม พ.ศ. 2566 ทางช่อง AT-X, Tokyo MX และ BS Fuji ในรูปแบบเสียงพากย์ภาษาจีน เพลงเปิดคือเพลง  โดยหลิว จฺวินหลัง ส่วนเพลงปิดคือเพลง  โดยเสี่ยว ยฺเหวียน ในรูปแบบเสียงพากย์ภาษาญี่ปุ่น เพลงเปิดคือเพลง  ร้องโดยชูกะ ไซโต, ส่วนเพลงปิดคือเพลง "buddy" ร้องโดยวง Amber
==== รายชื่อตอน ====
{|class="wikitable" style="width:100%; margin:auto; background:#FFF;
|- style="border-bottom: 3px solid #CCF;"
! style="width:3em;"  | ตอนที่
! ชื่อตอน
! style="width:13em;" | วันที่ฉายครั้งแรก
|-
|}
== หมายเหตุ ==
== อ้างอิง ==
== แหล่งข้อมูลอื่น ==
ทาง โชเซ็ตสึกะ นิ นาโร 
ที่ ปีลีปีลี 
อนิเมะ มังกรกินผัก อายุ 5,000 ปี จู่ ๆ ก็กลายเป็นมังกรไม่ดีไปซะอย่างนั้น (อสูรกินพืช ใครหาว่าข้าคือวายร้าย) พากย์จีน ที่ปีลีปีลี
อนิเมะ มังกรกินผัก อายุ 5,000 ปี จู่ ๆ ก็กลายเป็นมังกรไม่ดีไปซะอย่างนั้น (อสูรกินพืช ใครหาว่าข้าคือวายร้าย) พากย์ญี่ปุ่น ที่ปีลีปีลี
อนิเมะ มังกรกินผัก อายุ 5,000 ปี จู่ ๆ ก็กลายเป็นมังกรไม่ดีไปซะอย่างนั้น (อสูรกินพืช ใครหาว่าข้าคือวายร้าย) พากย์ไทย ที่ปีลีปีลี
นิยายญี่ปุ่นที่ตีพิมพ์ในปี พ.ศ. 2561
มังงะที่ตีพิมพ์ในปี พ.ศ. 2561
อนิเมะที่ออกฉายในปี พ.ศ. 2565
ไลต์โนเวล
การ์ตูนญี่ปุ่นแนวโชเน็ง
รักพิมพ์
กังกังคอมิกส์
วัดถ้ำอภัยดำรงธรรม

วัดถ้ำอภัยดำรงธรรม หรือ วัดถ้ำพวง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลปทุมวาปี อำเภอส่องดาว จังหวัดสกลนคร  ตั้งอยู่ในเขตพื้นที่รอยต่อ 3 จังหวัด คือ จังหวัดสกลนคร จังหวัดอุดรธานี และจังหวัดกาฬสินธุ์ บนเทือกเขาภูพานซึ่งเชื่อมต่อจากจังหวัดสกลนครที่มีนามตามชาวบ้านท้องถิ่นเรียกว่า ภูผาเหล็ก คงความหมายที่ว่าบริเวณพื้นที่ถ้ำพวงนั้นมีแร่เหล็กเป็นจำนวนมาก หากนำแม่เหล็กวางลงบนพื้นดิน จะมีหินเล็ก ๆ ติดขึ้นมาเป็นพวง
เมื่อ พ.ศ. 2504 พระอาจารย์วัน อุตฺตโม ได้เริ่มก่อตั้งวัดถ้ำอภัยดำรงธรรมและจำพรรษาอยู่ ณ วัดแห่งนี้ จนมีพระภิกษุสามเณรเพิ่มจำนวนมากขึ้นเรื่อย ๆ ในปี พ.ศ. 2514 ท่านพระอาจารย์วัน อุตฺตโม ได้นำคณะศิษยานุศิษย์ร่วมกันสร้างถนนขึ้นสู่ยอดเขาภูผาเหล็กซึ่งมีถ้ำอีกแห่งหนึ่งมีชื่อว่า ถ้ำพวง และยังสร้าสร้างวัดถ้ำพวง (เป็นส่วนหนึ่งของวัดถ้ำอภัยดำรงธรรม) จากนั้นได้สร้างอาคารเสนาสนะ รวมถึงสร้างพระพุทธรูปปางนาคปรกหน้าตักกว้าง 5 เมตร ไว้ ณ ถ้ำพวง นามว่า พระมงคลมุจลินท์ พร้อมทั้งสร้างวิหารครอบองค์พระพุทธรูปในเวลาต่อมา วัดยังมีพิพิธภัณฑ์อัฐบริขารพระอาจารย์วัน อุตตโม เป็นอาคารรูปทรงจัตุรมุข 2 ชั้น ประดับประดาด้วยหินอ่อนทั้งหลัง ชั้นล่างตกแต่งเป็นห้องแสดงภาพวาดเกี่ยวกับประวัติของพระอาจารย์ตั้งแต่เกิด ส่วนภายในชั้นบนมีรูปปั้นของท่านในท่านั่งขัดสมาธิ และมีสังเวชนียสถาน
วัดถ้ำอภัยดำรงธรรมตั้งวัดเมื่อวันที่ 22 กุมภาพันธ์ พ.ศ. 2528 ได้รับพระราชทานวิสุงคามสีมาเมื่อวันที่ 26 พฤศจิกายน พ.ศ. 2534
==อ้างอิง==
ถ้ำอภัยดำรงธรรม
ถ้ำอภัยดำรงธรรม
อำเภอส่องดาว
วัดเกาะเนียง

วัดเกาะเนียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลควนโพธิ์ อำเภอเมืองสตูล จังหวัดสตูล มีที่ดินตั้งวัดเนื้อที่ 11 ไร่ 2 งาน น.ส. 3 เลขที่ 132
วัดเกาะเนียงเริ่มสร้างขึ้นโดยชาวบ้านรวบรวมเงินกันซื้อที่ดินของนายนำ เพ็ชรมาศ เมื่อ พ.ศ. 2509 สร้างเป็นที่พักสงฆ์ให้พระเกลื่อน จนทโชโต จำพรรษา ต่อมานายพัว รามสนะ ได้ดำเนินการสร้างและตั้งวัดขึ้น จนได้รับอนุญาตให้สร้างวัดเมื่อวันที่ 19 พฤศจิกายน พ.ศ. 2519 และกระทรวงศึกษาธิการได้ประกาศตั้งเป็นวัด เมื่อวันที่ 11 พฤศจิกายน พ.ศ. 2520 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2529
อาคารเสนาสนะที่สำคัญ ได้แก่ ศาลาการเปรียญ กว้าง 8 เมตร ยาว 14 เมตร สร้างเมื่อ พ.ศ. 2515 โครงสร้างไม้ พื้นคอนกรีต กุฎิสงฆ์จำนวน 7 หลัง โครงสร้างเป็นอาคารไม้ 6 หลัง ครึ่งตึกครึ่งไม้ 1 หลัง  หอสวดมนต์ กว้าง 9 เมตร ยาว 14 เมตร ศาลาพักผ่อน 1 หลัง หอฉัน กว้าง 10 เมตร ยาว 15 เมตร สร้างเมื่อ พ.ศ. 2512 โครงสร้างไม้ พื้นคอนกรีต
==อ้างอิง==
เกาะเนียง
วัดคงคาวดี (จังหวัดสงขลา)

วัดคงคาวดี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรัตภูมิ อำเภอควนเนียง จังหวัดสงขลา ปัจจุบันมีพระครูวิมลสิริสุนทร เป็นเจ้าอาวาส
วัดคงคาวดีเดิมเรียกว่า วัดปากบางภูมี ตามชื่อเดิมของหมู่บ้าน บ้างเรียกว่า วัดหลวงพ่อสงค์ ตั้งวัดเมื่อ พ.ศ. 2440 ได้รับพระราชทานวิสุงคามสีมาเมื่อ พ.ศ. 2455
ศาลาการเปรียญรวมถึงที่อุโบสถของวัดคงคาวดีมีภาพจิตรกรรมฝาผนังซึ่งวาดโดยครูจูหลิง ปงกันมูลกับครูและเพื่อนนิสิตรวม 7 คนเมื่อ พ.ศ. 2545 ในช่วงก่อนที่ครูจูหลิงจะสอบบรรจุเป็นครูศิลปะในจังหวัดนราธิวาสได้ โดยเขียนไว้บนผนังด้านในบริเวณเหนือหน้าต่างทั้งสี่ด้าน และมีกุฏิดิน
วัดมีเกจิอาจารย์ที่มีชื่อเสียงคือหลวงปู่สงค์ ศรีสุวรรณโณ มีชื่อเสียงในด้านคงกระพันชาตรีและเมตตามหานิยม ท่านได้สร้างถนน และโรงเรียนภายในวัดคงคาวดี
== อ้างอิง ==
คงคาวดี
อำเภอควนเนียง
ราชวงศ์กอญัร

ราชวงศ์กอญัร (Qajar dynasty; دودمان قاجار , Qacarlar قاجارلار)) เป็นราชวงศ์อิหร่าน ที่มีเชื้อสายเติร์ก โดยเฉพาะอย่างยิ่งจากเผ่ากอญัร และได้ปกครองอิหร่านตั้งแต่ปี 1789 ถึง 1925 วงศ์กอญัรควบคุมอิหร่านได้หลังโค่นล้มชาห์ราชวงศ์แซนด์ (Zand) และราชวงศ์อัฟชาริด (Afsharid)
== เชิงอรรถ ==
== อ้างอิง ==
ราชวงศ์อิหร่าน
ก่อตั้งในปี พ.ศ. 2332
สิ้นสุดในปี พ.ศ. 2468
ศุกร์ทมิฬ

ศุกร์ทมิฬ (جمعه سیاه|Jom'e-ye Siyāh, Black Friday) เป็นชื่อของเหตุการณ์ในวันที่ 8 กันยายน ค.ศ. 1978 (พ.ศ. 2521) (17 แชฮ์รีแวร์ 1357 ตามปฏิทินของอิหร่าน) ในประเทศอิหร่าน ซึ่งประชาชน 64 คนหรือไม่น้อยกว่าร้อย ถูกฆ่าและถูกสังหารอย่างโหดร้ายทารุณและมีผู้บาดเจ็บกว่า 205 คนโดยทหารของกองทัพรัฐบาลอิหร่าน (Imperial Iranian Army) ในจัตุรัสจาเลห์ (میدان ژاله|Meydān-e Jāleh|Text=) ในกรุงเตหะราน ซึ่งตามข้อมูลนักประวัติศาสตร์ทางทหารสเปนเซอร์ ซี. ทักเกอร์ซึ่งมีกล่าวว่าประชาชน 64 คนถูกสังหารอย่างโหดเหี้ยมซึ่งมีผู้ประท้วง 64 คนและเจ้าหน้าความมั่นคง 30 คนถูกสังหารเช่นกันการเสียชีวิตของประชาชนถูกอธิบายว่าเป็นเหตุการณ์สำคัญของการปฏิวัติอิสลามที่ยุติความหวังและการประนีประนอมใดๆ ทั้งสิ้นของระบอบการปกครองของพระเจ้าชาห์ โมฮัมหมัด เรซา ปาห์ลาวี
== แหล่งอ้างอิง ==
การประท้วงในประเทศอิหร่าน
การประท้วงใน พ.ศ. 2521
การสังหารหมู่ที่ก่อการโดยอิหร่าน
การปฏิวัติอิหร่าน
ขุยซิง

ขุยซิง   ตามภาษาจีนกลาง หรือ ฆวยแช้เอี้ย (魁星爺) ในภาษาจีนจีนแต้จิ๋ว  หรือ ข๊วยต้าวแช้กุ้น (魁斗星君) ในภาษาจีนฮกเกี่ยนเป็นเทวบุรุษในศาสนาเต๋าและศาสนาชาวบ้านจีนและเป็นเทพเจ้าแห่งดาวไถสี่ดวงตามคติโหราศาสตร์จีนและเป็นผู้เทพเจ้าอุปถัมป์รักษาการเรียน บัณฑิต จอหงวน พระองค์ได้รับการสักการะบูชาควบคู่กับเจ้าพ่อบุ่นเชียงในฐานะเทวราชแห่งการศึกษาและความรู้  พระองค์เป็นเป็นหนึ่งในปัญจเทพบดีแห่งวรรณกรรมจีน

== ดูเพิ่ม ==
รายพระนามเทวดาจีน
รายพระนามเทวดาที่ได้รับการสถาปนาในห้องสิน
เทพเจ้าในห้องสิน
เจ้าแม่พระจันทร์
พระแม่หนี่วา
พระพายจีน
พระมณีเมขลาจีน
หลุยจินจู้ (รามสูรจีน)
เทพเจ้าและผู้เศษของจีน
พระพิรุณเทวี
== อ้างอิง ==
การศึกษา
วรรณกรรมจีน
เทพเจ้าจีน
เทวดา
เทพเจ้าจีน
ลัทธิเต๋า
เทพปกรณัมจีน
การเรียนรู้
พหุเทวนิยม
ศาสนาชาวบ้านจีน
เซียน
วัฒนธรรมจีน
เทศกาลจีน
ไต้หวัน
RWBY: จักรวรรดิเหมันต์

RWBY: จักรวรรดิเหมันต์  เป็นซีรีส์อนิเมะญี่ปุ่น ที่ผลิตโดยสตูดิโอชาฟท์ อ้างจากซีรีส์เว็บอเมริกันเรื่อง  ที่สร้างโดย Monty Oum ของ Rooster Teeth มังงะได้รับการดัดแปลงและวาดภาพโดยคุมิโกะ ซู่เคน เริ่มตีพิมพ์ในนิตยสารโชเน็ง Dengeki Daioh ของแอสกีมีเดียเวิร์กส ตั้งแต่เดือนมิถุนายน พ.ศ. 2565 ในประเทศไทยได้รับลิขสิทธิ์เผยแพร่โดย Aniplus Asia มีการเผยแพร่ผ่านทางแอปพลิเคชัน Ais Play ออกอากาศตั้งแต่เดือนกรกฎาคมถึงกันยายน พ.ศ. 2565
== พากย์เสียง ==
== การผลิตและการเปิดตัว ==
ในเดือนกุมภาพันธ์ พ.ศ. 2565 มีการเปิดเว็บไซต์สำหรับ RWBY Project โดยมีชื่อว่า "Team RWBY Project" และประกาศพร้อมที่จะมีขึ้นในเร็ว ๆ นี้ ต่อมาในวันที่ 25 มีนาคม พ.ศ. 2565 มีการประกาศทำเป็นซีรีส์อนิเมะ ที่สร้างโดยสตูดิโอชาฟท์ ผู้กำกับซีรีส์อนิเมะโดยโทชิมาซะ ซูซูกิ และหัวหน้าผู้กำกับซีรีส์อนิเมะโดยเคนจิโร โอกาดะ แอนิเมชั่นโดยเกน อูโรบูชิ เขียนบทโดย Tow Ubukata เพลงประกอบโดยโนบูโกะ โทดะ และคาซุมะ จินโนอูจิ ออกแบบตัวละครโดยโนบูฮิโระ ซูงิยามะ และวาดภาพโดย Huke
ซีรีส์อนิเมะเรื่องนี้ออกอากาศตั้งแต่วันที่ 3 กรกฎาคม ถึง 18 กันยายน พ.ศ. 2565 ทางช่องโตเกียวเอ็มเอกซ์, BS11 และ MBS ซึ่ง 3 ตอนแรกถูกสตีมบนช่องทางยูทูบ ตั้งแต่วันที่ 24 ถึง 26 เดือนมิถุนายน พ.ศ. 2565
เมื่อวันที่ 24 มีนาคม พ.ศ. 2565 นักพากย์สาว Arryn Zech ได้ออกมาแสดงความคิดเห็นไม่พอใจกับการมีส่วนร่วมของเธอใน RWBY: จักรวรรดิเหมันต์ เมื่อเธอได้ทราบว่า Tow Ubukata ผู้เขียนบทของซีรีส์อนิเมะเรื่องนี้ เคยมีคดีข้อกล่าวหาเกี่ยวกับครอบครัวในปี พ.ศ. 2558 สิ่งนี้ทำให้ Tow Ubukata ผู้เขียนบทของซีรีส์อนิเมะเรื่องนี้ มีการตอบกลับต่ออาร์ริน เอช
ในเดือนกรกฎาคม พ.ศ. 2565 ซีรีส์อนิเมะเรื่องนี้ได้รับการอธิบายว่า เป็นซีรีส์ที่มี "ความต่อเนื่อง-ติดกัน" โดยมีการดึงมาจากตอนเปิดจาก 2 ซีซันแรกของ RWBY แล้วจึงเปิดตัวเป็นเรื่องราวชุดใหม่ระหว่างซีซันที่ 2 และซีซันที่ 3 ของ RWBY แต่เบี่ยงเบน "นอกไทม์ไลน์หลัก"
=== รายชื่อตอน ===
== สื่อ ==
=== มังงะ ===
มังงะได้รับการดัดแปลงและวาดภาพโดยคุมิโกะ ซู่เคน เริ่มตีพิมพ์ในนิตยสารโชเน็ง Dengeki Daioh ของแอสกีมีเดียเวิร์กส ตั้งแต่วันที่ 27 มิถุนายน พ.ศ. 2565 โดยเล่มแรก (ทังโกบง) ออกเมื่อวันที่ 9 กันยายน พ.ศ. 2565
== เพลงประกอบอนิเมะ ==
=== เพลงเปิด (Opening) ===
เพลง Beyond Selves ร้องโดย Void_Chords
=== เพลงปิด (Ending) ===
เพลง Awake ร้องโดย ซะโอะริ ฮะยะมิ
== หมายเหตุ ==
== อ้างอิง ==
== แหล่งข้อมูลอื่น ==
บัญชีทวิตเตอร์ทางการ 
มังงะชุด
การ์ตูนญี่ปุ่นแนวโชเน็ง
มังงะที่ตีพิมพ์ในปี พ.ศ. 2565
อนิเมะที่ออกฉายในปี พ.ศ. 2565
วัดหนองกาทอง

วัดหนองกาทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรงเข้ อำเภอบ้านลาด จังหวัดเพชรบุรี
ไม่ทราบแน่ชัดว่าสร้างเมื่อใด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2465 ตามบัญชีวัดแผนกศึกษาธิการ อำเภอบ้านลาดระบุว่า ได้รับพระราชทานวิสุงคามสีมา เมื่อ พ.ศ. 2471 และจากหลักฐานที่เหลืออยู่ปรากฏว่าเป็นวัดเก่าแก่ที่ได้รับการปรับปรุงเปลี่ยนแปลงมาโดยตลอด มีตำนานที่เกี่ยวข้องหรือความเชื่อเพราะในสมัยก่อนมีกาอยู่ในหนองน้ำด้านหลังวัด
วิหารก่ออิฐฉาบปูน ขนาด 3 ห้อง มีเสาอิงประดับ บัวหัวเสาเป็นบัวแวงปูนปั้นทาสี ฐานอ่อนโค้งเล็กน้อยมีประตูทั้งด้านหน้าและหลัง ด้านละ 1 ประตู ไม่มีหน้าต่าง ซุ้มประตูประดับลวดลายปูนปั้น ด้านหลังมีรูปสิงห์คู่ ประดับหน้าประตู เครื่องบนเป็นไม้ หลังคามุงกระเบื้องว่าวซีเมนต์ ส่วนปีกนกมุงด้วยกระเบื้องกาบกล้วยดินเผา เดิมส่วนหลังคาคงมุงด้วยกระเบื้องกาบกล้วยดินเผาเช่นเดียวกัน เครื่องลำยองปูนปั้น ช่อฟ้า หางหงส์ เป็นรูปเศียรเทวดา หอระฆังก่ออิฐถือปูน ทรงจัตุรมุข มีบันไดทางขึ้น 4 ด้าน หน้าบันไดทำเป็นมุขยื่นออกไป เป็นที่ตั้งประติมากรรมรูปยักษ์ทั้งสี่ทิศ ซุ้มทั้งสี่ทิศเป็นซุ้มยอดแหลมตกแต่งด้วยลวดลายปูนปั้น ส่วนหลังคาทำเป็นชั้น ๆ ลดหลั่นกันขึ้นไป ส่วนยอดแหลมสูง ตกแต่งด้วยลวดลายปูนปั้นเช่นเดียวกัน
ปูชนียวัตถุมีพระประธาน ในอุโบสถหลังใหม่ เป็นพระพุทธรูปปูนปั้นปางมารวิชัยขนาดใหญ่ ส่วนใบเสมาของอุโบสถหลังใหม่ เป็นทรงสี่เหลี่ยม แบบที่นิยมในสมัยพระบาทสมเด็จพระจอมเกล้าเจ้าอยู่หัว
==อ้างอิง==
หนองกาทอง
โบราณสถานในจังหวัดเพชรบุรี
วัดคุ้งกระถิน

วัดคุ้งกระถิน  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลอง ในตำบลคุ้งน้ำวน อำเภอเมืองราชบุรี จังหวัดราชบุรี
วัดคุ้งกระถินเป็นวัดเก่าแก่สร้างในสมัยใดไม่ปรากฏหลักฐานแน่ชัด สันนิษฐานว่าก่อสร้างตั้งแต่สมัยอยุธยาตอนปลาย แต่ตั้งวัดเมื่อ พ.ศ. 2420 ได้รับพระราชทานวิสุงคามสีมาเมื่อ พ.ศ. 2409 ได้รับพระราชทานวิสุงคามสีมาครั้งหลังเมื่อวันที่ 24 มิถุนายน พ.ศ. 2541 วัดค่อนข้างขาดการพัฒนามาแต่โบราณ เสนาสนะต่าง ๆ จึงมีสภาพทรุดโทรมยากแก่การบูรณปฏิสังขรณ์ จนเมื่อท่านพระปลัดปฐมธมฺมปาโล ได้เข้ามาดำรงตำแหน่งเจ้าอาวาสวัดคุ้งกระถินเมื่อ พ.ศ. 2524 จึงได้ก่อสร้างเสนาสนะต่าง ๆ ได้แก่ศาลาการเปรียญ 1 หลัง ศาลาเอนกประสงค์ 1 หลัง เตาอบ 1 หลัง ห้องน้ำห้องส้วม 6 หลัง โรงครัว 1 หลัง กุฏิสงฆ์ 2 ชั้น 1 หลัง รวมถึงอุโบสถหลังใหม่
สำหรับอุโบสถหลังเก่ามีสภาพทรุดโทรมมาก หน้าบันเป็นศิลปะแบบจีนผสมกับศิลปะไทย เป็นทรงสามเหลี่ยมหน้าจั่วตัดเรียบตรงกลางปั้นเป็นลายนูนรูป มังกรคู่ประคองแจกันทรงสูงปั้นลายดอกพุฒตาล กรอบโดยรอบชักร่องลึกเล่นระดับสองชั้น ลวดลายโดยรอบกรอบสามเหลี่ยมหน้าจั่วปั้นเป็นลายนูนต่ำ ช่อฟ้าปั้นเป็นเศียรนาค ชายคามุงกระเบื้องโดยรอบทำเสาค้ำชายคา ทรงแปดเหลี่ยมย่อมุม ด้านบนฐานบัวหงายหัวเสาเป็นฐานแปดเหลี่ยม ชักร่องลดระดับเป็นเอวคอด จำนวนเสา ด้านข้างแปดต้น เสาด้านหน้าหกต้น  เจดีย์ย่อมุมไม้สิบสองตั้งอยู่บริเวณมุมกำแพงแก้วด้านทิศตะวันออกเฉียงเหนือเป็นเจดีย์ก่ออิฐถือปูนย่อมุมไม้สิบสอง ฐานเจดีย์เป็นฐานสิงห์ซ้อนกันเป็นชั้น ๆ องค์ระฆังทรงเหลี่ยมขนาดเล็ก ส่วนยอดชำรุดหักหายไปสภาพชำรุดทรุดโทรมมากที่ฐานถูกขุดเจาะหาโบราณวัตถุเป็นโพรงขนาดใหญ่
==อ้างอิง==
คุ้งกระถิน
โบราณสถานในจังหวัดราชบุรี
อิม ซ็อง-จิน

อิม ซ็อง-จิน (임성진|Lim Sung-jin; เกิด 11 มกราคม พ.ศ. 2542) เป็นนักกีฬาวอลเลย์บอลชายทีมชาติเกาหลีใต้ ซองจินเคยร่วมทีมชาติเกาหลีใต้ รุ่นอายุ 19 ปี และได้อันดับที่ 4 จากการแข่งขันวอลเลย์บอลชายชิงแชมป์โลก รุ่นอายุไม่เกิน 19 ปี 2017
ในปัจจุบัน อิม ซ็อง-จิน สังกัดสโมสรวอลเลย์บอลซูว็อนเคปโควิกซ์ตอร์ม ในลีกวอลเลย์บอลของประเทศเกาหลีใต้ โดยเขาเล่นในตำแหน่งหัวเสา นอกจากนี้ยังถือได้ว่าเป็นหนึ่งในนักกีฬาดาวรุ่งที่ได้รับความสนใจอย่างมาก เขามีผลงานถ่ายแบบ ถ่ายโฆษณาอีกด้วย
== ประวัติ ==
ซ็อง-จินเกิดเมื่อวันที่ 11 มกราคม พ.ศ. 2542 จบการศึกษาระดับมัธยมจากโรงเรียนอุตสาหกรรมเจช็อน และกำลังเรียนอยู่ที่มหาวิทยาลัยซ็องกยุงกวัน (Sungkyunkwan University)
== สโมสร ==
(2015-2018)
(2018-2020)
(2020–ปัจจุบัน)
== รางวัล ==
=== ระดับทีมชาติ ===
Challenger Cup 2022 ได้อันดับที่ 3
Asian Championships U18 2017 ได้อันดับที่ 2
Asian Championships U20 2018 ได้อันดับที่ 2
AVC Cup for Men 2022 ได้อันดับที่ 4
=== ระดับสโมสร ===
Korean V-League ฤดูกาล 2021/22 ได้อันดับที่ 3
KOVO Cup 2020/21 ได้อันดับที่ 1
KOVO Cup 2021/22ได้อันดับที่ 3
KUSF U-League ฤดูกาล 2018/19 ได้อันดับที่ 2
KUSF U-League ฤดูกาล 2020/21 ได้อันดับที่ 3
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2542
นักวอลเลย์บอลชายชาวเกาหลีใต้
ตัวตบหัวเสาวอลเลย์บอล
บทความเกี่ยวกับ นักวอลเลย์บอล ที่ยังไม่สมบูรณ์
บุคคลจากมหาวิทยาลัยซ็องกยุงกวัน
โรงพยาบาลเซนต์เจมส์

โรงพยาบาลเซนต์เจมส์  (Ospidéal Naomh Séamas) เป็นโรงพยาบาลเพื่อการเรียนการสอนในดับลิน ประเทศไอร์แลนด์ โดยมีพันธมิตรทางวิชาการคือวิทยาลัยทรินิตี ดับลิน และบริหารงานโดยกลุ่มโรงพยาบาลดับลินมิดแลนส์
== ประวัติ ==
ต้นกำเนิดของโรงพยาบาลนี้อยู่ในสถานสงเคราะห์คนจนที่ได้รับการริเริ่มเมื่อดับลินคอร์ปอเรชันจ่ายเงิน 300 ปอนด์เพื่อเข้าถือสิทธิ์สถานที่ตั้งดังกล่าวใน ค.ศ. 1603 ครั้นสงครามระหว่างพระเจ้าวิลเลียมที่ 3 และพระเจ้าเจมส์ที่ 2 เข้ามาแทรกแซง และโครงการนี้ก็ถูกยกเลิกไปจนกระทั่งแมรี ดัชเชสแห่งออร์มอนด์ ผู้เป็นภริยาของเจมส์ บัตเลอร์ ดยุกแห่งออร์มอนด์ที่ 2 ได้วางศิลาฤกษ์ใน ค.ศ. 1703 ส่วนโจนาธาน สวิฟท์ ซึ่งเป็นผู้แจกจ่ายจุลสาร ได้กล่อมให้สร้างสิ่งอำนวยความสะดวกสำหรับเด็กอ่อนที่ถูกทิ้ง และใน ค.ศ. 1727 สถานสงเคราะห์คนจนดังกล่าวก็ได้รับการขยายออกไปด้วยการเพิ่มโรงพยาบาลเด็กกำพร้า โดยอาร์เธอร์ กินเนสส์ ซึ่งเป็นผู้ผลิตเบียร์ ได้ดำรงตำแหน่งคณะกรรมการบริหารในช่วงปีแรก ๆ
โรงพยาบาลเด็กกำพร้านี้ได้ปิดตัวลงใน ค.ศ. 1829 และอาคารต่าง ๆ ถูกดูดกลืนโดยสถานกักกันเซาท์ดับลิน ครั้นในช่วงการลุกฮืออีสเตอร์เมื่อ ค.ศ. 1916 สถานกักกันเซาท์ดับลินได้ถูกกองกำลังกบฏยึดครอง ต่อมา สถานสงเคราะห์คนจนดังกล่าวได้รับการพัฒนาจนกลายเป็นโรงพยาบาลเทศบาลที่รู้จักกันในชื่อโรงพยาบาลเซนต์เควิน หลังจากการได้รับเอกราชของไอร์แลนด์ใน ค.ศ. 1921 และเปลี่ยนชื่อเป็นโรงพยาบาลเซนต์เจมส์ใน ค.ศ. 1971
ส่วนทรินิตีเซ็นเตอร์ ซึ่งรวมแผนกคลินิกโรงเรียนแพทย์ของวิทยาลัยทรินิตีและห้องสมุดทางการแพทย์ของวิทยาลัย เปิดให้บริการใน ค.ศ. 1994
กระทั่งมีการก่อตั้งหน่วยรังสีบำบัดรักษามะเร็งแห่งใหม่ขึ้นที่โรงพยาบาลนี้ใน ค.ศ. 2012
วิทยาเขตของเซนต์เจมส์ได้รับเลือกใน ค.ศ. 2012 ให้เป็นสถานที่สำหรับโรงพยาบาลเด็กแห่งชาติ ซึ่งอนุญาตให้ใช้ทำเลร่วมกับโรงพยาบาลผู้ใหญ่ และอาจเป็น "ทำเลร่วมไตรภาคี" กับโรงพยาบาลคลอดบุตรในอนาคตบนสถานที่ตั้งเดียวกัน
ใน ค.ศ. 2015 โรงพยาบาลนี้กลายเป็นโรงพยาบาลแห่งแรกในประเทศไอร์แลนด์ที่มีบริการตรวจเอชไอวีและตับอักเสบเป็นประจำสำหรับผู้ป่วยทุกรายที่มาถึงโรงพยาบาล
== บริการ ==
โรงพยาบาลนี้ ซึ่งเป็นโรงพยาบาลเพื่อการเรียนการสอนหลักของวิทยาลัยทรินิตี ดับลิน มีเตียง 1,010 เตียง
== บุคคลที่มีชื่อเสียง ==
แอนน์ ยัง ผู้ก่อตั้งโรงเรียนการพยาบาลทั่วไปแห่งแรกของประเทศไอร์แลนด์
== อ้างอิง ==
== อ่านเพิ่ม ==
== แหล่งข้อมูลอื่น ==
เซนต์เจมส์
เทพนักปราชญ์ทั้งห้า

อู่เหวินชาง  หรือ อู่เหวินชางฟูจื่อ (五文昌夫子) หรือ อู่เหวินชางตี้กุน (五文昌帝君) เป็นคณะเทวบุรุษทั้งห้าพระองค์ในศาสนาเต๋าและศาสนาชาวบ้านจีนได้แก่ เจ้าพ่อบุ่นเชียง จ้าวพ่อขุยซิงแชกุน เจ้าพ่อเหวินซวนตี้กุน เจ้าพ่อเหวินเหิงตี้กุน เจ้าพ่อเหวินนี่ตี้กุน」 และเป็นเทพเจ้าจีนตามคติโหราศาสตร์จีนอันเป็นผู้เทพเจ้าอุปถัมป์รักษาการเรียน บัณฑิต จอหงวน และความรู้ สติปัญญา พระองค์ได้รับการสักการะบูชาและเป็นตัวอย่างในคุณธรรม จริยธรรมการประพฤติตนของเหล่าบรรดาบัณฑิต จอหงวนและนักเรียน นักศึกษาของศาสนาเต๋าและศาสนาชาวบ้านจีนในบางท้องที่ท้องถิ่นอาจจะมียกย่องหรือให้ความคำคัญควบคู่ในการบูชาร่วมกับเจ้าพ่อจือเซิงเซียนซือ เจ้าพ่อฉางเจี๋ยเซียนซือ (倉頡 , 倉頡先師) เจ้าพ่อจือซ่ง (詛誦 , 詛誦先師) ไท่ไป๋เซียนซือร่วมด้วย
== เทพบดีแห่งการศึกษาทั้งห้า ==
เจ้าพ่อบุ่นเชียงตี้กุน หรือ เหวินชางจื่อถงตี้กุน (文昌梓潼帝君) หรือ จื่อถงตี้กุน (梓潼帝君) เหวินชาง (文昌君) กล่าวกันว่าคือแม่ทัพ (武将) นาม จาง หยู (张育) ผู้พลีชีพแห่งราชวงศ์จิ้น ซึ่งเดิมเป็นเทพเจ้าท้องถิ่นในมณฑลซีถง (梓潼县 ) ทางตะวันออกเฉียงเหนือของมณฑลเสฉวน ซึ่งได้รับการยกย่องในฐานะเทพบรรพชนผู้อุปถัมป์วรรณกรรมและการสอบ มีคำกล่าวในจีนว่า "ขงจื๊อทางเหนือ เหวินชางทางใต้ " (“北孔子、南文昌”) ซึ่งแสดงถึงความแพร่หลายของความเชื่อในเจ้าพ่อบุ่นเชียงตี้กุนทางตอนใต้อย่างยิ่งของจีน 
จ้าวพ่อเหวินขุยตี้กุน หรือ ต้าข่วยฟูจื่อ (大魁夫子) หรือ ต้าข๊วยแช้กุ้น (大魁星君) หรือ ข๊วยต้าวแช้กุ้น (魁斗星君) เป็นต้น ในคติของลัทธิเต๋า จ้าวพ่อขุยซิงเป็นเทพเจ้าที่อุปถัมป์วรรณกรรมเพราะมีรูปลักษณ์เทพลักษณะดัง "โค้งและดูเหมือนตัวอักษรหนังสือ"(“屈曲相钧，似文字之书”) โดยทรงได้รับการสักการะบูชาอย่างยิ่งในการสอบแข่งขัน หรือ การศึกษาของบรรดาชาวจีนโบราณ "เทพบดีขุยซิง" เทวปฏิมาของพระองค์พระบาทขวาทรงวางบนศีรษะ สัตว์วิเศษนามว่า อ๋าว (เต่ามังกร) พระบาทซ้ายเตะดาวและหัตถ์ทรงปากกา พระวรกายนั้นเต็มไปด้วยการเคลื่อนไหวคล่องแคล่ว
เจ้าพ่อเหวินซวนตี้กุน：หรือ จูอีฟูจือ (朱衣夫子) หรือ จูอีเสินจุน (朱衣神君) ตามตำนานเทพปกรณัมเล่าว่าเทพบุรุษองค์นี้ทรงเทพอาภรณ์สีแดงและสามารถแยกแยะข้อดีและข้อเสียของบทความได้
เจ้าพ่อเหวินเหอตี้กุน：หรือ กวนเซิ่งตี้กุน (关圣帝君) หรือ เหวินเหิงเซิ่งตี้ (文衡聖帝)  แม่ทัพยุคสามก๊กทรงโปรดปรานและเชี่ยวชาญในตำราและคัมภีร์ทั้งได้หลาย และสำนักขงจื๊อก็เชื่อในความภักดีและความชอบธรรมของท่าน ตามศาสนาชาวบ้านจีนเจ้าพ่อกวนอูเป็นเทพเจ้าที่เชี่ยวชาญด้านวรรณกรรมด้วยเหตุนี้จึงได้รับการยกย่องบูชาในคณะเทพทั้งห้านี้
เจ้าพ่อเหวินนี่ตี้กุน：หรือ (純陽帝君) หรือ (孚佑帝君) เป็นนักพรตเต๋าและเซียนทรงโปรดปรานและเชี่ยวชาญในตำราและคัมภีร์ วรรณกรรมทั้งหลายเช่นกัน รวมถึงทรงประทานพรด้านการสอบขุนนาง ในบางท้องที่พระอาจารย์ลื่อตงปินได้รับการยกย่องและสักการะบูชาในฐานะตรีเทพพร้อมด้วย ขงหยง และ หลัว ปินหวัง โดยขนานนามว่า "ตรีบรรพจารย์"(三恩师)
== เทพ/เซียนองค์ที่เกี่ยวข้อง ==
ได้รับการยกย่องและบูชาแตกต่างกันตามพื้นท้องถิ่น
พระมัญชุศรีโพธิสัตว์เป็นพระโพธิสัตว์เป็นสัญลักษณ์ของปัญญาในศาสนาพุทธมหายาน เป็นที่สักการะตามความเชื่อพื้นบ้านว่าเป็นเทพเจ้าที่ประทานพรปัญญาและชื่อเสียง
พระสุรัสวดีจากคติศาสนาพุทธมหายาน  ในคณะเทพธรรมบาล 24 พระองค์
เจ้าพ่อฟานจิน (范进)
เจ้าพ่อจือซ่ง (詛誦 , 詛誦先師)
เจ้าพ่อจือเซิงเซียนซือ
เม่งจื๊อ
ไท่ไป๋เซียนซือ
จูซีแชกุน
ฮั่นหยู (韩愈)
เจ้าพ่อเปากง
== ดูเพิ่ม ==
รายพระนามเทวดาจีน
รายพระนามเทวดาที่ได้รับการสถาปนาในห้องสิน
เทพเจ้าในห้องสิน
เจ้าแม่พระจันทร์
พระแม่หนี่วา
พระพายจีน
พระมณีเมขลาจีน
หลุยจินจู้ (รามสูรจีน)
เทพเจ้าและผู้เศษของจีน
พระพิรุณเทวี
== อ้างอิง ==
เทพเจ้าจีน
เทพปกรณัมจีน
ศาสนาชาวบ้านจีน
เซียน
เลตมีบีแดร์

เลตมีบีแดร์ (Let Me Be There) เป็นเพลงยอดนิยมที่แต่งโดยจอห์น รอสติลล์ (John Rostil) บันทึกเสียงครั้งแรกโดย ออกจำหน่ายในเดือนกันยายน ค.ศ. 1973 เป็นซิงเกิลที่สองจากสตูดิโออัลบั้มที่มีชื่อเดียวกัน เพลงนี้ซึ่งได้รับอิทธิพลจากดนตรีคันทรี เป็นซิงเกิลแรกของนิวตัน-จอห์นที่ได้รับการจัดอันดับท็อปเทนซิงเกิลในสหรัฐ โดยขึ้นถึงอันดับที่ 6 และยังทำให้เธอได้รับรางวัลแกรมมีในสาขานักร้องเพลงคันทรีหญิงยอดเยี่ยมอีกด้วย ผู้ร้องประสานเสียงเบสในเพลงได้แก่ ไมค์ แซมส์ (Mike Sammes)
== ชาร์ต ==
=== รายสัปดาห์ ===
{|class="wikitable sortable"
|-
!align="left"|ชาร์ต (1973–74)
! style="text-align:center;"|อันดับสูงสุด
|-
|align="left"|Australia (KMR)
| style="text-align:center;"|11
|-
|-
|-
|-
|New Zealand (Listener)
| style="text-align:center;"|11
|-
|US Cashbox
| style="text-align:center;"|4
|-
|-
|-
|}
=== สรุปประจำปี ===
== ยอดขายและการรับรอง ==
== คัพเวอร์ ==
"เลตมีบีแดร์" ได้รับการบันทึกการแสดงสดโดยเอลวิส เพรสลีย์ และได้นำไปขับร้องในคอนเสิร์ตหลายครั้งจนกระทั่งเขาเสียชีวิตในปี ค.ศ. 1977 รุ่นการบันทึกที่โด่งดังที่สุดของเอลวิส น่าจะเป็นจากคอนเสิร์ตในเมืองเมมฟิส รัฐเทนเนสซี เมื่อวันที่ 20 มีนาคม ค.ศ. 1974 บทเพลงส่วนใหญ่จากคอนเสิร์ตนั้นถูกเผยแพร่ในอัลบั้ม  As Recorded Live On Stage In Memphis  เมื่อวันที่ 7 กรกฎาคม ค.ศ. 1974 นอกจากนี้คัพเวอร์ของเพลง "เลตมีบีแดร์" จากคอนเสิร์ตครั้งนั้นยังได้รับการเผยแพร่เป็นเพลงที่ 5 ในอัลบั้ม Moody Blue  เมื่อวันที่ 19 กรกฎาคม ค.ศ. 1977
ไอค์ & ทีนา เทอร์เนอร์ ในอัลบั้ม Sweet Rhode Island Red  เผยแพร่ในปี ค.ศ. 1974
ทันยา ทัคเกอร์ ในอัลบั้ม Would You Lay with Me (In a Field of Stone)  ซึ่งได้รับแผ่นเสียงทองคำในปี ค.ศ. 1974 และรวมอยู่ในอัลบั้มรวมเพลงฮิตหลายอัลบั้ม
คอนเวย์ ทวิตตี และโลเรตตา ลินน์ ในอัลบั้ม LP Feelins'  เผยแพร่ในปี ค.ศ. 1975
เมลินดา ชไนเดอร์ และเบซซี โคล ในอัลบั้ม Great Women of Country ในปี ค.ศ. 2014
เดลตา กูดเดร็ม ในมินิซีรีส์  Hopelessly Devoted to You และอัลบั้มเพลงประกอบ I Integrity Love You'' ซึ่งเธอร่วมทำเพลง "เลตมีบีแดร์" กับนิวตัน-จอห์น ด้วยตนเอง
== อ้างอิง ==
ซิงเกิลในปี พ.ศ. 2516
เพลงของโอลิเวีย นิวตัน-จอห์น
เพลงของไอค์ & ทีนา เทอร์เนอร์
เพลงของทันยา ทัคเกอร์
เพลงของเอลวิส เพรสลีย์